เจาะลึกแนวคิด SIAMJNK สู่คลังสินค้าแนว Boutique รายแรกของไทย ที่กำลังเติบโตแบบก้าวกระโดด
ปฏิเสธไม่ได้ว่า ธุรกิจโลจิสติกส์ คืออุตสาหกรรมที่กำลังเติบโตแบบก้าวกระโดด  โดยในปี 2565 อุตสาหกรรมโลจิสติกส์ทั่วโลก ถูกคาดการณ์ว่ามีมูลค่ามากถึง 311 ล้านล้านบาท และตัวเลขนี้ถูกคาดการณ์ว่าจะเติบโตสูงถึง 507 ล้านล้านบาท ภายในปี 2571
24 เม.ย. 2566

เจาะลึกแนวคิด SIAMJNK สู่คลังสินค้าแนว Boutique รายแรกของไทย ที่กำลังเติบโตแบบก้าวกระโดด
SIAMJNK x ลงทุนแมน
ปฏิเสธไม่ได้ว่า ธุรกิจโลจิสติกส์ คืออุตสาหกรรมที่กำลังเติบโตแบบก้าวกระโดด
โดยในปี 2565 อุตสาหกรรมโลจิสติกส์ทั่วโลก ถูกคาดการณ์ว่ามีมูลค่ามากถึง 311 ล้านล้านบาท และตัวเลขนี้ถูกคาดการณ์ว่าจะเติบโตสูงถึง 507 ล้านล้านบาท ภายในปี 2571
แน่นอนว่า หนึ่งในธุรกิจที่ได้รับอานิสงส์โดยตรงจากการเติบโตในครั้งนี้คือ “ธุรกิจคลังสินค้า” 
ที่เปรียบเสมือนกระดูกสันหลังของอุตสาหกรรมโลจิสติกส์
และหนึ่งในธุรกิจคลังสินค้าของประเทศไทยที่มีจุดเด่นจากเจ้าอื่น ๆ คงหนีไม่พ้น SIAMJNK
เพราะ SIAMJNK ไม่เพียงแต่จะเป็นเจ้าของคลังสินค้าที่ตั้งอยู่ในใจกลาง CBD ของกรุงเทพมหานคร แต่บริษัทกำลังเข้ามาเขย่าวงการโลจิสติกส์ 
ด้วยการสร้างคลังสินค้าแนว Boutique รายแรกของประเทศไทย ที่กำลังเติบโตแบบก้าวกระโดด
ความน่าสนใจของเรื่องนี้เป็นอย่างไร ?
ลงทุนแมนจะเล่าให้ฟัง
ย้อนกลับไปเมื่อ 5 ปีที่แล้ว ถ้าพูดถึงคลังสินค้าทั่วไป เรามักจะนึกถึงภาพโกดังเก่า ๆ ที่เต็มไปด้วยฝุ่น 
ไม่ได้มาตรฐาน แถมยังตั้งอยู่บนทำเลที่ไม่สามารถเดินทางเข้าออกได้อย่างสะดวกสบาย
พอเรื่องเป็นแบบนี้ SIAMJNK จึงเล็งเห็นถึงโอกาสในการสร้างคลังสินค้าแนว Boutique รายแรกของไทย ที่จะมาตอบโจทย์ Pain Point เหล่านี้ พร้อมกับสร้างประสบการณ์ใหม่ ๆ ให้แก่ผู้เช่า ที่เป็นลูกค้าของบริษัท
ที่น่าสนใจคือ SIAMJNK ได้ลงทุนจ้างนักออกแบบ และวิศวกรมืออาชีพ ที่มาช่วยดีไซน์คลังสินค้าให้ถูกต้องตามมาตรฐานระดับสากล และยังจัดเต็มด้วยสิ่งอำนวยความสะดวกเหนือชั้น ที่จะทำให้ SIAMJNK เป็นมากกว่าคลังสินค้าทั่วไป
ทีนี้เราลองมาดูความแตกต่างระหว่างคลังสินค้าทั่วไป กับคลังสินค้าแนว Boutique ของ SIAMJNK กันบ้าง
1. ทุก ๆ คลังสินค้าของ SIAMJNK ตั้งอยู่บนใจกลาง CBD ของกรุงเทพมหานคร และชุมชนเมืองที่ขยายออก
ที่สำคัญ ทุก ๆ โครงการจะตั้งอยู่ใกล้กับทางด่วน และขนส่งสาธารณะ 
ทำให้การคมนาคมของผู้เช่าเป็นไปได้อย่างสะดวกสบาย และยังสามารถเดินทางไปยังวงแหวนรอบนอกกรุงเทพมหานคร และเขตปริมณฑลได้ง่าย ๆ
จุดนี้เองได้กลายมาเป็นจุดเด่นของ SIAMJNK เพราะผู้เช่าสามารถขนย้ายสินค้าได้อย่างมีประสิทธิภาพ และไม่ต้องเสียต้นทุนค่าน้ำมันในการเดินทางระยะไกล
2. คลังสินค้าของ SIAMJNK เพียบพร้อมไปด้วยสิ่งอำนวยความสะดวก ที่จะมายกระดับประสบการณ์ และประสิทธิภาพการทำงานของผู้เช่า
ซึ่งหนึ่งในนวัตกรรมใหม่ที่ SIAMJNK ได้คิดค้น คือการสร้าง WLUBHOUSE 
หรือที่มาจากคำว่า Clubhouse บวกกับ Warehouse
WLUBHOUSE เปรียบเสมือนพื้นที่ส่วนกลาง ที่ผู้เช่าสามารถใช้บริการได้อย่างเต็มที่
โดยมีพื้นที่การใช้สอยมากกว่า 400 ตารางเมตร และสามารถชมวิวแม่น้ำเจ้าพระยา เหมาะสำหรับการจัดเลี้ยง จัดประชุมผู้ถือหุ้น และจัดสัมมนาประจำปีของบริษัท
นอกจากนี้ ยังอำนวยความสะดวกแก่ผู้เช่าในการจัดหาอาหารและเครื่องดื่ม สำหรับจัดกิจกรรม
เรียกได้ว่า SIAMJNK ให้บริการแบบครบวงจร 
โดยที่ผู้เช่าไม่เพียงแต่จะได้เช่าคลังสินค้า ที่เพียบพร้อมไปด้วยสิ่งอำนวยความสะดวกต่าง ๆ 
แต่ยังได้โอกาสสร้างคอนเน็กชันในแวดวงธุรกิจโลจิสติกส์ อีกด้วย
3. ระบบรักษาความปลอดภัย ในระดับมาตรฐานสากล
ทุก ๆ โครงการของ SIAMJNK จะมีระบบรักษาความปลอดภัย ตลอด 24 ชั่วโมง และมีกล้องวงจรปิด CCTV ที่บันทึกทุกความเคลื่อนไหว ให้ผู้เช่าได้สบายใจ แบบหายห่วงจนได้รับความไว้วางใจจากลูกค้าชั้นนำทั่วประเทศ
4. ลงทุนออกแบบคลังสินค้าที่สามารถรองรับเทคโนโลยี Automated Storage & Retrieval System (ASRS)
ซึ่งเป็นระบบจัดเก็บ และเบิกจ่ายสินค้าอัตโนมัติ ตัวคลังสินค้ายังถูกดีไซน์ให้มีความสูงถึง 12-15 เมตร และมีพื้นรองรับน้ำหนักสูงสุด 5 ตันต่อตารางเมตร ที่สำคัญ ถนนด้านหน้าของทุก ๆ โครงการยังถูกสร้างให้มีความกว้าง เพื่อรองรับรถเทรลเลอร์ขนาดใหญ่ รองรับการเติบโตในอนาคตอีกด้วย
5. ให้ความสำคัญกับสิ่งแวดล้อม SIAMJNK ลงทุนกับการติดตั้งแผงโซลาร์เซลล์ภายในโครงการ
เพื่อช่วยประหยัดพลังงาน และลดการปล่อยก๊าซเรือนกระจก ซึ่งเป็นประโยชน์กับผู้เช่าที่ต้องการมูลค่า Carbon Credit เพื่อการแข่งขันที่ได้เปรียบ
ซึ่งนางสาวจิตติมา คัณธามานนท์ กรรมการผู้จัดการของ SIAMJNK ได้กล่าวเสริมว่า
“คลังสินค้าของ SIAMJNK ถูกสร้างขึ้นมาด้วย Passion ที่อยากจะตอบโจทย์ผู้เช่า ในทุก ๆ มิติ
โดยตัวโครงการจะมีพื้นที่ส่วนกลางสำหรับผู้เช่าอย่าง WLUBHOUSE ที่จะมาช่วยอำนวยความสะดวกให้กับผู้เช่า พร้อมช่วยสร้าง Passion ในการทำงาน
นอกจากนี้ WLUBHOUSE ยังเป็นพื้นที่สำหรับการจัดประชุมสัมมนา หรือรองรับคู่ค้าทางธุรกิจ 
ซึ่งจะช่วยส่งเสริมภาพลักษณ์ และเสริมสร้างคอนเน็กชันของสังคมผู้ประกอบการภายในโครงการได้อย่างมีประสิทธิภาพ
แน่นอนว่า SIAMJNK เป็นคลังสินค้าที่มีความยืดหยุ่นสูง ที่สามารถออกแบบและขยายพื้นที่ได้ตามความต้องการของลูกค้า
และในอนาคต บริษัทยังมีแผนขยายคลังสินค้าให้ครอบคลุมทุก ๆ หัวเมืองสำคัญของประเทศไทย 
และจะไม่หยุดสร้างความแปลกใหม่ให้แก่วงการคลังสินค้าให้เช่า”
ทีนี้ ถ้าถามว่า แล้วปัจจุบัน SIAMJNK มีคลังสินค้าให้เช่า อยู่ในทำเลไหนบ้าง ?
- โครงการถนนจันทน์ พื้นที่ 19 ไร่ จำนวน 50 ยูนิต ตั้งอยู่บนเขตสาทร ใจกลาง CBD
โดยบริษัทได้รับสัญญาเช่าที่ดินระยะยาว 30 ปี และต่อสัญญาได้อีก 30 ปี รวมเป็น 60 ปี 
ซึ่งโครงการนี้ถูกสร้างขึ้นมาภายใต้แนวคิด “The Best Location For Your Business”
ซึ่งโครงการถนนจันทน์ ตั้งอยู่ห่างจาก BTS สถานีเซนต์หลุยส์ เพียง 2 กิโลเมตร และยังอยู่ติดกับทางด่วนศรีรัช ทำให้การคมนาคมเป็นไปได้อย่างสะดวกสบาย
จึงไม่น่าแปลกใจว่า ทำไมโครงการนี้ถึงได้รับเสียงตอบรับอย่างดีจากกลุ่มลูกค้า
- โครงการราษฎร์บูรณะ 29 พื้นที่ 40 ไร่ จำนวน 50 ยูนิต
ถูกสร้างด้วยแนวคิด “Less for More” หรือทำน้อยแต่ได้มาก 
โดยมีขนาดพื้นที่ให้เช่า ที่ลูกค้าสามารถเลือกได้ตามความชอบ ซึ่งมีให้เลือกระหว่าง 500 ตารางเมตร ไปจนถึง 5,000 ตารางเมตร
ที่สำคัญ โครงการราษฎร์บูรณะยังเป็นที่ตั้งของ WLUBHOUSE ที่อยู่ติดกับแม่น้ำเจ้าพระยา ทำให้ผู้เช่าสามารถจัดประชุม หรืองานเลี้ยง พร้อมชมวิวพระอาทิตย์ตกดินกันแบบฟิน ๆ อยู่ห่างจากสะพานพระราม 9 ประมาณ 1 กิโลเมตร และห่างจากวงแหวนอุตสาหกรรม สะพานภูมิพล 1 และ 2 ประมาณ 3 กิโลเมตร ซึ่งในอนาคตจะมีรถไฟฟ้าสายสีม่วงใต้ สถานีราษฎร์บูรณะ และสถานีสะพานพระราม 9 อยู่ใกล้โครงการอีกด้วย
- โครงการวิภาวดี / สุทธิสาร พื้นที่ 1 ไร่ จำนวน 1 ยูนิตใหญ่
ตั้งอยู่บนถนนสายหลักวิภาวดีรังสิต และรัชดาภิเษก ซึ่งอยู่ห่างจาก MRT สถานีสุทธิสาร ประมาณ 3 กิโลเมตร และติดกับทางด่วนฉลองรัช ที่สามารถเดินทางไปยังรามอินทรา และจังหวัดรอบนอกกรุงเทพมหานครได้อย่างง่ายดาย
- โครงการลาดพร้าว 87 ตั้งอยู่ในซอยลาดพร้าว 87 พื้นที่ 400 ตารางเมตร จำนวน 1 ยูนิต
เป็น Warehouse เชิงพาณิชย์ และการอยู่อาศัย ที่ถูกออกแบบให้มีความทันสมัย และมีความยืดหยุ่น 
เพื่อรองรับการกระจายสินค้าในเขตชุมชนเมืองโซนกรุงเทพมหานครตอนเหนือ เหมาะสำหรับธุรกิจ SME และกลุ่มคนรุ่นใหม่ อยู่ใกล้กับรถไฟฟ้าสายสีเหลือง สถานีลาดพร้าว 83 ประมาณ 2.5 กิโลเมตร
ซึ่งนางปัญจมา คัณธามานนท์ ประธานบริหารฝ่ายการลงทุน ได้กล่าวเสริมว่า
“SIAMJNK มีแผนที่จะเปิดตัวอีกหนึ่งโครงการในพื้นที่พระสมุทรเจดีย์
โดยโครงการนี้ไม่เพียงแต่จะตั้งอยู่บนพื้นที่อุตสาหกรรมสำคัญของจังหวัดสมุทรปราการ ที่อยู่ห่างจากใจกลางสาทรเพียง 30 นาที
แต่โครงการนี้ยังจะถูกสร้างให้เป็นโปรเจกต์ที่มีอัตลักษณ์ของทางบริษัท ที่จะมีพื้นที่ใช้สอยมากกว่า 40 ไร่ และมีจำนวนยูนิตมากกว่า 50 ยูนิต
ที่สำคัญ สำหรับโครงการนี้ เราได้จัดเต็มด้วยสิ่งอำนวยความสะดวกต่าง ๆ อย่าง WLUBHOUSE ออฟฟิศส่วนตัว หรือที่พักอาศัย และได้เปิดให้จองเป็นที่เรียบร้อย
ซึ่งในอนาคต เรามองว่าอุตสาหกรรมโลจิสติกส์ของประเทศไทย จะเติบโตได้อย่างก้าวกระโดด จากการที่ไทยเราเป็นฮับการขนส่งสำคัญของทวีปเอเชีย
แน่นอนว่า SIAMJNK จะไม่หยุดพัฒนาบริการ และคิดค้นโซลูชันที่ตอบโจทย์ เพื่อให้บริษัท และผู้เช่าสามารถเติบโตได้อย่างยั่งยืน”
มาถึงตรงนี้ เราคงต้องติดตามกันต่อไปว่า SIAMJNK จะสามารถเติบโตได้แค่ไหน ในวันที่อุตสาหกรรมโลจิสติกส์ ได้กลายมาเป็นเส้นเลือดสำคัญในการขับเคลื่อนเศรษฐกิจของโลก
แต่ที่แน่ ๆ คือ ปัจจุบัน SIAMJNK ได้เข้ามาสร้างความแตกต่าง และความแปลกใหม่ ทำให้ภาพจำของใครหลาย ๆ คน เกี่ยวกับคลังสินค้า ไม่เหมือนเดิมอีกต่อไป..
สามารถดูรายละเอียดเกี่ยวกับ SIAMJNK หรือติดต่อสอบถามเพิ่มเติมได้ตามช่องทางด้านล่างนี้
Website : 
Facebook : 
Email : 
LINE ID : @siamjnk
Tel : 02-286-3014, 02-2871585-6
References:
- 
- 
- สัมภาษณ์พิเศษ ผู้บริหาร SIAMJNK โดย ลงทุนแมน